open-index/open-wikipedia-markdown huggingface dataset:
Չժան Պենչուն

**Չժան Պենչուն** (չին.` 張彭春, ), չինացի դրամատուրգ, թատրոնի ռեժիսոր և դիվանագետ։ Կարևոր դեր է խաղացել 1948 թվականի Մարդու իրավունքների համընդհանուր հռչակագրի ստեղծման գործում։

## Կենսագրություն
Չժան Պենչունը ծնվել է 1892 թվականին Տյանցզինում, կրտսեր եղբայրն է եղել Չժան Բոլինը։ 1910-1916 թվականներին սովորել է ԱՄՆ-ի Քլարկի համալասարանում։ 1915 թվականին գրել և հաջող ներկայացրել է երկու պիես՝  («Նոր կարգ է գալիս») չինացի ուսանողի մասին, որն արտասհման էր գնացել սովորելու և սկսել էր չսիրել իր հարսնացուին, և հակաճապոնական  («Անկոչ հյուր») այլաբանությունը։ 1916 թվականին վերադարձել է Տյանցզին, դարձել ուսանողական թատրոնի առաջնորդ և, ժամանակակիցների կարծիքով, վերածել այն Չինաստանում լավագույն թատրոնի։ Բեմադրել է և՛ չինական (այդ թվում սեփականները), և՛ արևմտյան պիեսներ (Հենրիկ Իբսենի, Ջոն Գոլսուորսիի, Օսկար Ուայլդի)։ Չինական թատրոնի մեջ ռեալիզմ է մտցրել։ Նրա ամենահաջող դերասաններից մեկն է եղել Չժոու Էնլայը՝ Չինաստանի Ժողովրդական Հանրապետության պետական խորհրդի ապագա վարչապետը։

1919-1922 թվականներին Չժանը եղել է ԱՄՆ-ում։ 1922 թվականին Կոլումբիայի համալսարանում ստացել է դոկտորական աստիճան։ Վերադառնալով Չինաստան, դասավանդել է Նանկայի համալսարանում։ 1930-ական թվականներին, լինելով օպերային աստղ Մեյ Լան Ֆանի թարգմանիչը, եղել է ԽՍՀՄ-ում։

1937 թվականին, ճապոնական զորքերի ներխուժումից հետո, ստիպված է եղել փախչել Տյանցզինից։ Դարձել է դիվանագետ, փորձել է համոզել արևմտյան պետություններին ուշադրություն դարձնել Նանկինում կոտորածի վրա։ Թուրքիայում և Չիլիում եղել է Չինաստանի Հանրապետության դեսպան։

1945-1952 թվականներին եղել է ՄԱԿ-ի տնտեսական և սոցիալական խորհրդի անդամ։ Լինելով ՄԱԿ-ի մարդու իրավունքների հանձնաժողովի փոխ-նախագահ, կարևոր դեր է խաղացել (Էլեոնոր Ռուզվելտի հետ միասին) Մարդու իրավունքների համընդհանուր հռչակագրի ստեղծման գործում։ Չժանին հաջողվել է հասնել առավելագույն չափով չեզոքային բանաձևերի, որոնք պոկում չէին առաջացնի ոչ արևմտյան երկրների մոտ։ Նրա պահանջմամբ Համընդհանուր հռչակագրից հանվել է Աստծո և բնության մասին տեքստը։ Պնդել է հռչակագրի առաջին հոդվածում տեքստի մեջ չինական փիլիսոփայության տարրերի ներառման մեջ։

Չժանը թոշակի է անցել 1952 թվականին առողջության հետ խնդիրների պատճառով։ Չժան Պենչունը մահացել է 1957 թվականին Նյու Ջերսիում` 65 տարեկան հասակում։

## Ծանոթագրություններ

## Գրականություն
* 
* Hans Ingvar Roth, ''P.C. Chang and the Universal Declaration of Human Rights'' (University of Pennsylvania Press 2018)
* Sumner Twiss, "Confucian Contributions to the Universal Declaration of Human Rights," in Arvind Sharma. *The World's Religions : A Contemporary Reader.* (Minneapolis: Fortress Press,  2011).   .

## Արտաքին հղումներ
* The Westernization of Chinese Opera 4 — The New Word of Drama 
* Dr. Peng-chun Chang  - կրճատ պատմություն
*Columbia Center for New Media Teaching and Learning Biography
* 

Կատեգորիա:Կոլումբիայի համալսարանի շրջանավարտներ
Կատեգորիա:Չինացի գրողներ
Կատեգորիա:Չինացի դեսպաններ
Կատեգորիա:Չինացի դիվանագետներ
Կատեգորիա:Չինացի դրամատուրգներ
Կատեգորիա:Չինացի թատերական գործիչներ
Կատեգորիա:Չինացի փիլիսոփաներ
Կատեգորիա:ՄԱԿ-ի պաշտոնյաներ
Տագնապ (նկար, Մունկ)

«**Տագնապ**» (),  նորվեգացի նկարիչ-էքսպրեսիոնիստ Էդվարդ Մունկի նկարներից։ Այս ստեղծագործությունը հեղինակը վրձնել է 1894 թվականին։ Յուղաներկով կտավի չափերն են 94.0 × 74.0 սմ։

Այսօր «Տագնապ» ստեղծագործությունը պահպանվում և ցուցադրվում է Մունկի թանգարանում (Օսլո, Նորվեգիա)։

## Պատմություն
«Տագնապ» կտավը հեղինակը վրձնել է 1894 թվականին։ Էդվարդ Մունկի այս ստեղծագործությունը «Կյանքի ֆրիզ» շարքի նկարներից է։

## Նկարագիր
Կտավի հետին պլանի բնապատկերում նկարիչը պատկերել է Օսլո-ֆյորդը։ Սա շատ նման է Մունկի մեկ այլ՝ «Ճիչ» նկարի բնապատկերին, որը նկարվել է մեկ տարի առաջ՝ 1893 թվականին։ Դալուկ և թափանցիկ դեմքերը, որոնք նայում են դիտողին, հիշեցնում են «Երեկոն Կարլ Յոհանի փողոցում» նկարում պատկերված անձանց դեմքերին։ «Տագնապ» կտավում պատկերված անձանց դեմքերն արտահայտում են ողբերգություն և թախիծ։

## Տես նաև
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1886-1892)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

## Ծանոթագրություններ

## Գրականություն
* Anni Carlsson, *Edvard Munch. Leben und Werk*, Belser, Stuttgart, 1989  

## Արտաքին հղումներ
* «Տագնապ» նկարը 

Կատեգորիա:1894 նկարներ
Կատեգորիա:Էդվարդ Մունկի նկարներ
Կատեգորիա:Կյանքի ֆրիզ
Կատեգորիա:Մունկի թանգարանի նկարներ
Կատեգորիա:Նորվեգիայի արվեստ
Սոցիալական գործընկերություն

Սոցիալական  գործընկերությունը ներկայացվում է որպես հարաբերությունների համակարգ, որը վարձու աշխատողների և գործատուների  միջև  ձևավորվում  է  պետական  միջամտությամբ՝  նպատակ  ունենալով սոցիալ-աշխատանքային  ոլորտում  համաձայնեցնելու  տնտեսական  շահերն  ու կարգավորելու սոցիալ-աշխատանքային կոնֆլիկտները։

Սոցիալական  գործընկերությունը  հարաբերությունների  համակարգ  է,  որը ձևավորվում է աշխատավորների և գործատուների միջև` պետության միջնորդության շրջանակներում։ Այն ենթադրում է ինստիտուտների, մեխանիզմների ու գործընթացների այնպիսի ամբողջություն, որը միտված է բանակցային գործընթացներում հավասարակշռության  ապահովմանը,  որտեղ  կողմերը  քննարկում  են  զբաղվածության, վարձատրության, աշխատանքային հարաբերությունների և սկզբունքներին առնչվող hարցեր։  Բանակացային  գործընթացն,  ըստ  էության,  կհանգեցնի  փոխզիջումային որոշման` հասնելու կորպորատիվ և հանրային շահերի իրականացման։

Ագապովան  կարծում  է,  որ  սոցիալական  գործընկերությունը  գործիքակազմ  է՝ լուծելու  հանրության  շրջանում  առկա  խնդիրները։  Բացի  դրանից,  այն  միտված  է ձևավորելու նոր կապեր ու կոալիցաներ, որոնք իրենց ձեռքում կկենտրոնացնեն տեղի հանրության  կառավարումը։

Վոլգինը սոցիալական գործընկերությունը (այսուհետ ՍԳ) համակարգն անվանում է «տրիպարտիզմ»՝ ելնելով դրանում երեք կողմերի առկայությունից՝

1.  Կազմակերպություններ, որոնք ներկայացնում են վարձու աշխատողների շահերը – արհիմություններ,

2.  Գործատուներ, գործատուների միություններ,

3.  Պետություն

Սոցիալական  գործընկերության  գաղափարախոսությունը  հիմնված  է  փոխզիջման,  համագործակցության,  փոխադարձ  պատասխանատվության  սկզբունքի

վրա`  աշխատանքային  վեճերի  արմատական  առճակատումից  անցում  կատարելով իրավական, համաձայնեցման և հաշտեցման ընթացակարգերի։

*Սոցիալական գործընկերությունը` որպես միջազգայնորեն ճանաչված հայեցակարգ և պրակտիկ գործունեության ոլորտ, որդեգրել են աշխարհի ինչպես զարգացած,  այնպես  էլ՝  զարգացող  երկրները։  Շուկայական  տնտեսության  անցման  և  ժողովրդավարական ինստիտուտների կայացման գործընթացում սոցիալական գործընկերությունը համարվում է առանցքային հայեցակետերից մեկը, որի գործառնության արդյունավետությունը կապահովի ինչպես սոցիալական պետության կայացման սահունությունը,  այնպես էլ՝ գործարար միջավայրի զարգացումը:*

## Ծանոթագրություններ

Կատեգորիա:Աշխատանքային իրավունք
Ջոն Փիթերս Համֆրի

**Ջոն Փիթերս Համֆրի** (, ), կանադացի օրենսգետ գիտնական, իրավաբան, մարդու իրավունքների պաշտպան։ Առավելապես հռչակվել է որպես Մարդու իրավունքների համընդհանուր հռչակագրի սկզբնական բնագրի հեղինակ ու խմբագիր։
## Կենսագրություն
Ծնվել է 1905 թվականի ապրիլի 30-ին, Կանադայի Նյու Բրունսուիք պրովինցիայի Քինգս Քաունթի գավառի Հեմփտոն քաղաքում։

1946-ից 1966 թվականներին եղել է Միավորված ազգերի կազմակերպության Մարդու իրավունքների բաժնի հիմնադիր-տնօրեն   և «Միջազգային համաներում» («Amnesty International», Կանադա) կազմակերպության հիմնադիր-նախագահ։ Այնուհետև, մինչև 1982 թվականը, որպես իրավունքի և քաղաքագիտության պրոֆեսոր, դասավանդել է Մաքգիլի, Տորոնտոյի և Արևմտյան համալսարաններում։

Առավելապես համբավվել է իբրև *Մարդու իրավունքների համընդհանուր հռչակագրի* առաջին տարբերակի խմբագիր։

Վախճանվել է 89 տարեկան հասակում՝ 1995 թվականի մարտի 14-ին, կանադական Քվեբեկ քաղաքում։
## Պարգևներ
1988 թ. - Միավորված ազգերի կազմակերպության մրցանակ՝ մարդու իրավունքների զարգացման ու պաշտպանության բնագավառում ներդրած ավանդի համար

1992 թ. - ընտրվել է Մեծ մոնրեալցիների ակադեմիայի անդամ

1974 թ. - «*Կանադայի շքանշան*ի» ասպետ

1985 թ. - «*Քվեբեկի ազգային շքանշան*ի» ասպետ
## Գրականություն
Humphrey, John Peters, Human Rights and the United Nations: A Great Adventure (New York: Transnational Publishers, 1984) (autobiography)

On the Edge of Greatness: the Diaries of John Humphrey, First Director of the United Nations Division of Human Rights, 4 volumes. Edited by A.J. Hobbins and published as Fontanus Monographs 4, 9, 12 and 13. Montreal, McGill-Queen's University Press. 1995-2001. ISBN 0-7735-1458-9, ISBN 0-7735-1456-2, ISBN 0-7735-1454-6, ISBN 0-7735-1383-3.

Hobbins, A.J. and Steward, A. "Humphrey and the quest for compensation: Individual claims against States and the creation of new international law." Canadian Yearbook of International Law, 2003. XLI (2004). pp.&nbsp;187–223.

Hobbins, A.J. "Humphrey and the High Commissioner: the Genesis of the Office of the UN High Commissioner for Human Rights." Journal of the History of International Law. III (2001), pp.&nbsp;38–74

Hobbins, A.J. "Mentor and Protégé: Percy Corbett’s relationship with John Peters Humphrey." Canadian Yearbook of International Law, 1999. XXXVII (2000), pp.&nbsp;3–56.

Hobbins, A.J. "René Cassin and the Daughter of Time: the First Draft of the Universal Declaration of Human Rights". Fontanus II (1989) pp.&nbsp;7 26.

Hobbins, A.J. and Boyer, D. "Seeking Historical Truth: the International Commission of Inquiry into the 1932-33 Famine in Ukraine. Dalhousie Law Journal. XXIV (2001), pp. 139-191

King, J and Hobbins, A.J.. "Hammarskjöld and Human Rights: the Deflation of the UN Human Rights Programme, 1953-1961." Journal of the History of International Law. V (2003), pp.&nbsp;337–386.
## Ծանոթագրություններ

## Արտաքին հղումներ
Canadian Encyclopedia - John Peters Humphrey

Historica Video Minutes - John Humphrey

Historica Radio Minutes - John Humphrey

Կատեգորիա:Իրավապաշտպաններ
Կատեգորիա:ՄաքԳիլի համալսարանի շրջանավարտներ
Կատեգորիա:Կանադացի իրավաբաններ
Կատեգորիա:Կանադացի գիտնականներ
Առանց մատների ձեռնոց

thumb|right|250px|Տարբեր տեսակի առանց մատների ձեռնոց
**Առանց մատների ձեռնոց** ( (եզակի թիվ), ), թաթման, առանց մատների ձեռնոց, որոնք հագցնում են ձեռքերին։ Պատրաստված են պլաստիկ նյութից։ Առանց մատների ձեռնոցները կրում են այնպիսի սպորտաձևերում, որոնցում կարևոր է ձեռքերի և սպորտային պարագաների մեջ շփման նվազեցումը (օրինակ՝ հեծանվավազքի դեպքում)։

## Պատմություն
thumb|Գույնզգույն տրիկոտաժե ձեռնոցներ
Սկզբում ձեռնոցներն օգտագործվում էր ցրտի դեմ պաշտպանվելու ժամանակ, երբ մատները շարժունակություն էին պահանջում։ Սակայն, 18-րդ դարից սկսած, ձեռնոցներն սկսել են օգտագործվել որպես նորաձև կանանց հագուստի բաղկացուցիչ մաս, համապատասխանաբար ձեռնոցը կատարում էր ավելի գեղագիտական, քան գործնական գործառույթ։ Այս նորաձևությունը տևել է մինչև 19-րդ դարը։ Օգտագործվում էին ինչպես պարզ՝ տրիկոտաժե, այնպես էլ ժանյակավոր ձեռնոցներ, ավելին՝ նրանք կարող էին հասնել ինչպես թևի միջին, այնպես էլ նախաբազկի երկարությանը։

Ռուսաստանում ձեռնոցներն օգտագործվել են 19-րդ դարում և համարվում էին կանանց ձեռնոցներ։ Ներկայումս ձեռնոցներն օգտագործվում են ինչպես կանանց, այնպես էլ տղամարդկանց կողմից, դեռ ավելին՝ համարվում են կանանց հագուստի աքսեսուար։ Կանանց ձեռնոցները կարելի է զարդարել տարբեր զարդապատկերներով։

## Ձեռնոցների տեսակներ
Որոշ մոդելներում նյութը կարող է փոքր-ինչ ծածկել մատները, իսկ մյուս մոդելներում նյութը ծածկում է միայն ափը և ձեռքի հետևը։ Ձեռնոցը կարող է նաև ծածկել ոչ միայն ափը, այլև ձեռքի մի մասը` քիչ թե շատ բարձրանալով։ Կան տարբեր տեսակի ձեռնոցներ․
* Սովորական ձեռնոցներ առանց մատների
* Ձեռքերին կոճկվող, առանց մատների ձեռնոցներ 
* «Խողովակներ»` առանց մատների և ափի խցիկների։ Սպորտային ձեռնաշղթաներ (compression sleeves)

## Ծանոթագրություններ

## Գրականություն
* 
* 

Կատեգորիա:Սպորտային հագուստ
Ֆուրմ-դ'Ամբեր

մինի|Ֆուրմ-դ'Ամբեր
**Ֆուրմ-դ'Ամբեր** ()` ֆրանսիական պանիր կովի կաթից` բորբոսի բծերով։ Պանիրը ծածկված է մոխրագույն կամ կարմրավուն բարակ չոր կեղևով։ Ֆուրմ-դ'Ամբերը համարվում է «կապույտ պանիրներ»ի ամենանուրբ պանիրներից մեկը։

## Պատմություն
Պանրի անվանումը ծագում է *forme* (ձև) բառից։ Ֆուրմ-դ'Ամբեր պանիրը պատրաստում էին արդեն իսկ Հռոմեական կայսրության ժամանակներին։ 1972 թվականի մայիսի 9-ին Ֆուրմ դը Մոնբրիզոն և Ֆուրմ-դ'Ամբեր պանիրներն ստացան AOC սերտիֆիկատը։ 2002 թվականի ֆետրվարի 22-ին պանիրներն ստացան առանձին իսկական հսկվող անվանումները և ճանաչվեցին նրանց արտադրման տարբերությունները։

## Պատրաստում
Ֆուրմ-դ'Ամբերը պատրաստում են վեց փուլով։ Արտադրման ժամանակահատվածը` հունիսից հոկտեմբեր։ Այն հասունանում է 28 օրից ոչ պակաս։ File:Fourme d'Ambert.JPG

2006 թվականին արտադրվել է  6200 տոննա Ֆուրմ-դ'Ամբեր պանիր։

Ֆուրմ-դ'Ամբերն արտադրում են մեծ տարածքում`
# Պյուի դը Դոմ դեպարտամենտի 43 կանտոն
# Լուարա դեպարտամենտի 3 կանտոններից 8 կոմունա
# Կանտալ դեպարտամենտի 5 հյուսիս-արևելյան կանտոններ

## Նկարագրություն
Պանրի գլուխը գլանաձև է` 19-20 սմ բարձրությամբ և 13 սմ տրամագծով, քաշը ~2 կգ։

Ֆուրմ-դ'Ամբերն մատուցում են աղանդերից առաջ և օգտագործում նախուտեստների, աղցանների, սուֆլեների պատրաստման համար և որպես նրբաբլիթի լցոնում։ Պանրի հետ ամենից լավ են գնում *Chinon*, *Saint Nicolas de Bourgueil*, *Coteaux du Layon* գինիները։

## Ծանոթագրություններ

## Արտաքին հղումներ
* Fourme d’Ambert sur le site des fromages AOP
* Site officiel du Syndicat interprofessionnel de la fourme d’Ambert (SIFAm)
* Fromage AOP d’Auvergne : Fourme d’Ambert (site de l’Association des fromages d’Auvergne)
* Informations sur le site de la Chambre d’agriculture d’Auvergne 
* Maison de la fourme d’Ambert et des fromages
* Décret du 22 février 2002 relatif à l’appellation d’origine contrôlée " Fourme d’Ambert " — J.O n° 47 du 24 Février 2002

Կատեգորիա:AOC պանիրներ
Կատեգորիա:Կապույտ պանիրներ
Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Մուբահ

**Մուբահ** (), շարիաթում թույլատրելի գործողությունների մաս, որոնց իրականացումը չի նախատեսված, բայց նաև չի արգելվում։ Լավ նպատակներով կատարված մուբահը դառնում է աստվածահաճո արարք (հալալ), իսկ վատ նպատակովը՝ մեղսալից։ Շարիաթի հինգ կանոնակարգերից մեկն է։

## Սահմանում
Մուբահը իրենից ներկայացնում է արարքների և գործողությունների կատեգորիա, որոնք շարիաթում դիտվում են որպես չեզոք, անհրաժեշտ և կարիք չունեն որևէ գնահատականի։ Մուբահի մասին հարցը մեկնաբանվում է իսլամական օրենքի (ֆիքհա) աքհամ բաժնում։ Այս կամ այն իրավական դպրոցից (մազհաբ) կախված՝  միևնույն արարքը կարող է մտնել մուբահի կատեգորիայի մեջ կամ հանվել այնտեղից։ Ժամանակակից իսլամադավան հասարակության մեջ մուբահի խնդիրների արդիականությունը կապված է հասարակական կյանքում և կենցաղում նոր երևույթների ընկալման կամ մերժման հետ։ Իսլամական հասարակության մեջ արտիստական և գեղարվեստական գործունեության, հատկապես գեղանկարչության և երաժշտության հետ կապված հարցերի շուրջ քննարկումները վաղուց են ընթանում։ Բացի այդ, շատ բարդ է սահմանել «շքեղության առարկաներ» կատեգորիան․ ներմուծված ապրանքներ, որոնց արտադրության մեջ օգտագործվել են արգելված մթերքներ (խոզի միս և այլն), հագնվելու եվրոպական ձևեր, ժամանցի ուղիներ և այլն։ Մուբահի հարցերը լուծելու համար մեծ նշանակություն ունի իսլամական իրավունքի ռացիոնալիստական աղբյուրների ներգրավումը (իսթիհսա), իսթիսլահ և այլն)։

## Մուբահի տեսակներ
Մուբահն իր մեջ ներառում է․
* սննդի ընդունում, սնվել
* քուն
* կանանց՝ ոսկե և արծաթե զարդերի կրում
* կարդալը և դաստիարակչական նշանակությամբ բանաստեղծությունների ընթերցումը
* մարտական գործողությունների ժամանակ հակառակորդին ապատեղեկացնելը
* ճշմարտացի խոսքերով զվարճալի պատմությունների պատմելը
* երկու, երեք կամ չորս կանանց հետ ամուսնանալը
* ապրանքի պահումը մինչև դրա գնի բարձրացումը
* անշունչ առարկաների պատկերումը (ծաղիկներ, լեռներ և այլն)։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Իսլամական տերմիններ
Կատեգորիա:Շարիաթ
Cops & Doughnuts

«**Cops & Doughnuts**», սրճարան ԱՄՆ-ի Միչիգան նահանգի Քլեր քաղաքում։ Բացվել է 2009 թվականին, մասնագիտացած սուրճի և քաղցր թխվածքների վրա։ Հայտնի է դարձել որպես ոստիկանության քաղաքային բաժանմունքի աշխատակիցներին սպասարկող հասարակական սննդի հաստատություն։

## Պատմություն
«**Cops & Doughnuts**» բացվել է 2009 թվականին, երբ 9 ոստիկաններ բացեցին (1896 թվականին հիմնադրված) «**Clare City Bakery**» թոնրատունը, որը պատրաստվում էր փակվել ֆինանսական խնդիրների պատճառով։ Այդ սպաներից մեկը՝ Գրեգ Ռայնարսոնը, ազատվել է ոստիկանությունից, որպեսզի իր ամբողջ ժամանակը նվիրի բաց սրճարանին։

Բացի սուրճ եւ փքաբլիթներ պատրաստելուց, սրճարանը նաեւ մասնագիտացած է ոստիկանության հետ կապված հուշանվերների վաճառքի մեջ։ 2015 թվականին սրճարան է այցելել ավելի քան 500 000 մարդ։ Ժամանակի ընթացքում սրճարանի սեփականատերերը նույնպես սկսել են վաճառել իրենց փքաբլիթներն ու սուրճը տեղական այլ հաստատություններում։ Ինչպես նաև բացվել են «**Cops & Doughnuts**»-ի մի քանի մասնաճյուղեր։ Սրճարանում ուտեստների անվանումները կապված են ոստիկանական թեմատիկայի հետ։ Նրանց թվում են Night Stick դարչինային ձողիկները («ոստիկանական մահակ»), կիտրոնի լցոնով փքաբլիթներ Taser («թազեր»), լոնգ-ջոններ բեկոնով եւ թխկու օշարակով Squealer («մատնիչ»), Felony Fritter խնձորի ֆրիտերներ («հանցագործություն»)։ Սովորական սուրճը կոչվում է «Առավոտյան հերթափոխ», խիստ տապակած՝ «Գիշերային հերթափոխ», իսկ առանց կոֆեինի սուրճը՝ «Հանգստյան օր»։ Թեմատիկ անուններ կրում են նաև հետագայում բացված մասնաճյուղ-ճաշարանի սենդվիչները։ Սրճարանին կից գրեթե անմիջապես բացվել է հուշանվերների խանութ, որի հիմնական ապրանքներից մեկը դարձել են պրոֆիլի և անֆասի լուսանկարներով () և հումորային ստորագրությամբ բաժակները։

Հաստատությունը մեծ ճանաչում է ստացել ԱՄՆ-ում, քանի որ դա ֆրանչայզինգի աշխարհում բացարձակ նորարարություն էր։

## Ծանոթագրություներ

## Արտաքին հղումներ
* 

Կատեգորիա:Արագ սնունդ
Կատեգորիա:Հասարակական սնունդ
Կատեգորիա:Ռեստորաններ
Կատեգորիա:Ռեստորաններ ըստ երկրի
Կատեգորիա:Ռեստորաններ ըստ ժամանակի
Կատեգորիա:Ռեստորաններ ըստ տեսակի
Լիբանանյան խոհանոց

thumb|right|200px|Ֆալաֆել
thumb|right|200px|Թաբուլե
thumb|right|200px|Ֆատուշ
**Լիբանանյան խոհանոց** (), Լիբանանի՝ տիպիկ միջերկրածովյան ազգային խոհանոցը։ Բնորոշ է բուսական սննդատեսակների բազմազանությունը, համեմունքների  և հատիկավորների, թարմ մրգերի և բանջարեղենների (սմբուկ, լոլիկ, պղպեղ), ձկնեղենի (միսն ավելի հազվադեպ, գերադասվում է թռչնամիսը, մսեղենից առավել հաճախ օգտագործում են ոչխարի միսը), ձիթայուղի, սխտորի օգտագործումը։ Շատ կերակրատեսակներ պատրաստվում են գրիլի սարքի վրա, շոգեխաշվում կամ տապակվում են ձիթայուղով։ Աղցաններն ու նախուտեստները հաճախ համեմվում են կիտրոնի հյութով։

## Հայտնի կերակրատեսակներ
* Բաբա գանուշ (*բաբագանուշ, բաբագանուժ*  սմբուկի խավիար)
* Տոլմա (լցոնած խաղողի տերևներ)
* Տապակած ծաղկակաղամբ, տապակած սմբուկ
*Կեբե (բլղուրից և մսից մսագնդիկներ)
*Լաբնե (տնային կաթնաշորից ուտեստ՝ ձիթայուղով)
* Լյուլյա քաբաբ (շամփուրի վրա պատրաստվող մսի ֆարշ)
* Մեզե (*մեզե, մեզա*  ձիթապտղից, պանրից և այլ մթերքներից պատրաստված նախուտեստ)
*Մութաբալ (քունջութի մածուկով աղացած սմբուկ)
* Փախլավա (շերտավոր խմորով և ընկույզով քաղցրավենիք)
* Թաբուլե (աղցան բլղուրով, բանջարեղենով, մաղադանոսով և համեմունքներով)
*Ֆալաֆել (սիսեռով և համեմունքներով մսագնդիկներ)
*Ֆատուշ (տապակած հացով և բանջարեղենով աղցան)
*Ֆուլ մեդամես (հատիկավորներով պատրաստված կերակուր (*Vicia faba*), եփվում է ցածր կրակի վրա և երկար)
*Հումուս (աղացած սիսեռով և համեմունքներով կերակուր)
* Շաուրմա (հացի մեջ տապակված միս՝ աղցանով)

Լիբանանը նաև պատմականորեն  գինեգործական շրջան է հանդիսանում։

## Ծանոթագրություններ

## Արտաքին հղումներ
* Ливанская кухня, Русские в Ливане
* «Ethnic Cuisine: Lebanon» by Joe George *(«Этническая кухня: Ливан», автор — Джо Джордж)*
* Еда и напитки Ливана на сайте arab.net

Կատեգորիա:Լիբանանյան խոհանոց
Տրիվանդրամ

**Տրիվանդրամ**(, tiruvaṉantapuraṁ), քաղաք Հնդկաստանում, Կերալա նահանգի վարչական կենտրոնը։ Քաղաքը գտնվում է Հինդուստան թերակղզու արևմտյան  ափին։ Այն ձգվում է բլուրների արանքում։ Քաղաքի բնակչությունը կազմում է 752 490 մարդ, իսկ քաղաքային ագլոմերացիայի բնակչությունը 1,68 միլիոն մարդ։ Տրիվանդրամը իր մեծությամբ հինգերորդն է և հանդիսանում է նահանգի խոշորագույն քաղաքը։ Մահաթմա Գանդին այն անվանել է Հնդկաստանի հավերժ կանաչ քաղաք։

## Անվան ստուգաբանություն
Քաղաքի անվանումը ծագում է մայայալամայան Տիրուվանանդապուրամ բառից, որը նշանակում է «քաղաք Անանդայի»։ Անվանումը կապված է աստվածության հետ, որին նվիրված է տաճար, որը գտնվում է քաղաքի կենտրոնում։ Տաճարը համարվում է քաղաքի այցեքարտը։

## Պատմություն
Տիրուվանանդապուրամը տեղակայված է հին առևտրային շրջանում։ Ըստ ավանդության` Օֆիրը, որը Սողոմոնի նստավայրն էր, մ.թ.ա. 1036 թվականին, գտնվում էր Տիրուվանանդապուրամում։ Քաղաքային նավահանգիստը վաղուց եղել է առևտրային կենտրոն։ Քաղաքային և մշակութային պատմության վաղնջական շրջանը առանձին է զարգանում է Կերալա նահանգում։ Քաղաքի առաջին կառավարիչները հարաբերության մեջ են մտնում Այ դինաստիայի հետ։ X դարում նրա անկումից հետո քաղաքն անցնում է Վենադ պետության հսկողության ներքո։ Տիրուվանանդապուրամի ծաղկումը սկսվում է 1729 թվականին ռաջա Մարտանդամ Վարմի գահակալման շրջանում։ 1745 թվականին նա մայրաքաղաքը Պադմանբհապուրամից տեղափոխվում է Տիրուվանանդապուրամ։ Քաղաքը դառնում է դարի մտավոր և գեղարվեստական կենտրոնը։ Քաղաքի ոսկեդարը պատմության մեջ համարվում է 19-րդ դարի կեսը` մահարաջի Սվատի Տիրունալիի և մահարաջի Այլիամ Տիրունալայի առավարման շրջանը։ Այդ շրջանում բացվում է առաջին անգլախոս դպրոցը  (1834), աստղադիտարանը (1837), գլխավոր հիվանդոցը (1839), Արևելյան հետազոտական ինստիտուտը և հին ձեռագրերի և համալսարանական քոլեջը (1873)։ Այդ շրջանում բացվում է նաև նահանգի առաջին հոգեբուժարանը։ Մուլամե Տիրունալում (1885-1924) բացվել է Սանսկրիտի Քոլեջը, Իրավունքի և Կանանց քոլեջը։

20-րդ դարի սկիզբը դառնում է քաղաքական և սոցիալական խոշոր փոփոխությունների շրջան։ Շրի Մուլամ համաժողովը` հիմնադրված 1904 թվականին, դառնում է առաջին ընտրված դեմոկրատական մարմինը Հնդկաստանի տարածքում։ Չնայած այն բանին, որ քաղաքը չի եղել բրիտանական գաղութային վարչակազմի ուղղակի վերահսկողության տակ, Տիրուվանանդապուրամը դարձել է հնդկական  ազգային-ազատագրական շարժման կենտրոններից մեկը։ 1938 թվականին այստեղ տեղի է ունեցել Հնդկական ազգային կոնգրեսի հավաքը։

## Ծանոթագրություններ

Կատեգորիա:Հնդկաստանի աշխարհագրություն
Կատեգորիա:Հնդկաստանի նախկին մայրաքաղաքներ
Կատեգորիա:Հնդկաստանի քաղաքներ
Սյուզաննա Մելիքյան

**Սյուզաննա Մելիքյան** (, ), հայկական ծագմամբ ուկրաինա-մեքսիկական դերասանուհի։

## Կենսագրություն
Մելիքյանը ծնվել է 1986 թվականի օգոստոսի 14-ին Ուկրաինական Խորհրդային Սոցիալիստական Հանրապետության Դոնեցկ քաղաքում, կրկեսի աշխատակիցների ընտանիքում։ Մինչ ընտանիքի հետ Մեքսիկա տեղափոխվելը, իր կյանքի առաջին տարիներն անց է կացրել Մոսկվայում, որտեղ ուսանել է մարմնամարզություն և բալետ։

Մեքսիկայում ապրելու տարիներին Սյուզաննան սովորել է դերասանական գործ և հայտնվել մի քանի շարք հեռուստագովազդներում։ Ֆիլմերում առաջին անգամ հայտնվել է 2005 թվականին՝ նկարահանվելով «Տրանզիտ» ֆիլմում։ Վերջինս նկարահանվել էր MTV Europe-ի կողմից։ 2009 թվականին նկարահանվել է «Ուսանողը» երիտասարդական ֆիլմում։

Նկարահանվել է մեքսիկական մի շարք ֆիլմերում և հեռուստասերիալներում, այդ թվում նաև «Կապաոդվկիա» հեռուստասերիալում։ Մարմնավորել է նաև ուսուցիչներից մեկի դերը 2009 թվականին նկարահանված «Վստահիր երազանքիդ» հեռուստասերիալում։

## Ֆիլմագրություն
### Ֆիլմեր
* *Մորգանա* (2012)
* *Ուսանողը* (2009)
* *Ինչպե՞ս չսիրեմ քեզ* (2008)
* *Մեքսիկական դիմադրություն* (2008)
* *Մորելի հայտնագործությունը* (2006)
* *Տրանզիտ* (2005)
* *Դեպի վատը* (2015)

### Հեռուստասերիալներ
* *Նոր կյանք* (2013)
* *Տրամադրություն* (2011)
* *Մահվան և ազատության ճիչեր* (2010)
* *Մահացիր երեքշաբթի օրը* (2010)
* *Վստահիր երազանքիդ* (2009)
* *Կապադովկիա* (2008)
* *Ավարտի ժամանակը* (2008)

## Ծանոթագրություններ

Կատեգորիա:Մեքսիկահայ դերասանուհիներ
Մինչո Նեյչև

**Մինչո Նեյչև** (, ), բուլղար քաղաքական գործիչ, Բուլղարիայի կոմունիստական կուսկացության անդամ, մի քանի կառավարություններում եղել է նախարար. Կիմոն Գեորգիևի գրասենյակում եղել է արդարադատության նախարար (1944-46), Գեորգի Դիմիտրովի կառավարությունում կրթության նախարար (1946-47) և Վիլկո Չերվենկովի ու Անտոն Յուգովի կառավարություններում եղել է արտաքին գործերի նախարար։ 1947 թվականին Նեյչևը գլխավորել է կոմիտե, որը մշակում էր Բուլղարիայի սահամանդրությունը, իսկ մինչև 1950 թվականը զբաղեցրել է պետական ամենաբարձր Բուլղարիայի Ժողովրդական Հանրապետության Ազգային Ժողովի Պրեզիդիումի նախագահի պաշտոնը։

## Կենսագրություն
Մինչո Նեյչևը ծնվել է 1887 թվականի ապրիլի 4-ին Ստարա Զագորայում։ 1908 թվականը Շվեյցարիայում ավարտել է իրավաբանական ֆակուլտետը, որից հետո հայրենի քաղաքում փաստաբան է աշխատել։ 1920 թվականին ընտրվել է կոմունիստական կուսակցություն և Ստարա Զագորայում գլխավորել է կուսակցության բաժանմունքը։ Սեպտեմբերյան հեղափոխությունից հետո 1923 թվականին ձերբակալվել է և ազատազրկության մեջ է գտնվել մի քանի ամիս։ 1941 թվականին կրկին ձերբակալվել է և բանտարկվել Կրիստոպոլի ճամբարում։ 1943 թվականին ազատվել է և ընդունվել Հայրենական ճակատ։

1944 թվականի սեպտեմբերի 9-ի հեղաշրջումից հետո առաջացած կառավարությունում Մինչո Նեյչև դարձել է արդարադատության նախարար։ 1945 թվականին ընտրվել է Բուլղարիայի կոմունիստական կուսակացության կենտրոնական կոմիտե։ 1948 թվականին դարձել է Բուլղարիայի կոմունիստական կուսակցության կենտրոնական կոմիտեի թեկնածու, իսկ 1949 թվականին՝ անդամ։ 1946 թվականին ամռանը կարճ հեղաշրջումից հետո Նեյչևը դարձել է ժողովրդական կրթության նախարար։ Բուլղարիայի սահմանադրության մշակումից հետո Նեյչևը դարձել է Մեծ Ազգային Ժողովի 6-րդ Պրեզիդիումի (1947-1949) և 1-ին Ազգային Ժողովի (1950)  նախագահ։ 1950 թվականին դարձել է Բուլղարիայի Հանրապետության արտաքին գործերի նախարար։

Վիլկո Չերվենկովի հեռացումից հետո Նեյչևն ընդգրկվել է Պոլիտբյուրոյի կազմում, սակայն պահպանել է արտաքին գործերի նախարարի պաշտոնը մինչև իր մահը։ Մինչո Նեյչևը մահացել է 1956 թվականի օգոստոսի 11-ին Տարգովիշտեում՝ 69 տարեկան հասակում։

## Ծանոթագրություններ

Կատեգորիա:Բուլղարացի իրավաբաններ
Կատեգորիա:Բուլղարացի կոմունիստներ
Կատեգորիա:Բուլղարիայի արտաքին գործերի նախարարներ
Կատեգորիա:Բուլղարիայի ղեկավարներ
Կատեգորիա:Բուլղարիայի նախագահներ
Կատեգորիա:Բուլղարիայի քաղաքական գործիչներ
Կատեգորիա:Կալանավորներ և ձերբակալվածներ
Ռոբլեդո Պուչ

**Կառլոս Էդուարդո Ռոբլեդո Պուչ** (, ), արգենտինացի սերիական մարդասպան։

## Կենսագրություն
### Վաղ տարիներ
Պուչը ծնվել է 1952 թվականի հունվարի 19-ին Բուենոս Այրեսում, Chevrolet գործարանի աշխատակից Վիկտոր Ռոբլեդո Պուչի և տնային տնտեսուհի Ժոզեֆա Աիդա Խաբենդակի ընտանիքում։ Ռոբլեդոն ընդհանրապես նման չէր իր հորը, որն ուներ սևահեր էր և ուներ նեղ աչքեր։ Այդ իսկ պատճառով Ռոբլեդոն միշտ կարծում էր, որ իր հայրն ուրիշ մարդ է։

Երբ լրացել է երեխայի չորս տարին, ընտանիքը տեղափոխվել է Վիսենտե Լոպես քաղաք և տեղավորվել դարբնի արհեստանոցի առաջին հարկում գտնվող բնակարանում։ Պուչը եղել է լուռ և ամաչկոտ երեխա՝ բնավորությամբ նման լինելով մորը։ Իր հասակակիցների հետ միասին խաղացել է ֆուտբոլ և սովորել նվագել ֆորտեպիանո, որը նրան ամենևին չէր հետաքրքրում։ Պուչն իր կրթությունն ստացել է Սերվանտեսի քոլեջում։

### Հանցագործություն, պատիժ, կյանքը բանտում
1980 թվականին Պուչը մեղադրվել է 11 սպանության, սպանության կասկածով հարձակման, 17 գողությունների, բռնաբարության մեկ դեպքի, բռնաբարության մեկ փորձի, սեռական շահագործման մեկ դեպքի, մարդու առևանգման երկու և շորթման երկու դեպքերի մեջ։ Պուչը դատապարտվել է ցմահ ազատազրկման (պատժի ամենախիստ տեսակն Արգենտինայում)՝ «Սիեռա Չիկա» խիստ ռեժիմով կալանավայրում, որը գտնվում է Օլավարիա քաղաքի մոտ։

Վերջինն, ինչ ասել է Պուչը դատարանինմ եղել է․ «Այն հռոմեական կրկես էր։ Ես մեղադրվել և դատապարտվել եմ առավել վաղ»։

2000 թվականին Պուչը հնարավորություն է ստացել դիմելու դատարանին՝ պայմանական վաղաժամկետ ազատվելու խնդրանքով, սակայն դատարանը մերժել է նրա խնդրանքը։ 2001 թվականից Պուչը տառապում է անձնային խանգարման ցնցումներով և ջղայնության նոպաներով։ Նույն խնդրանքով Ռոբլեդոն դիմել է նաև 8 տարի անց, սակայն դատարանը մերժել է՝ հիմնավորելով, որ նա շարունակում է հասարակության համար մնալ վտանգավոր։

Այդ պահից սկսած Պուչը մի քանի անգամ դիմել է պայմանական վաղաժամկետ ազատման համար, սակայն ամեն անգամ մատնվել անհաջողության։ 2013 թվականին Պուչը դիմել է դատավորին՝ խնդրելով իր օրգանիզմ ներարկել մահացու թունանյութ, սակայն այս պարագայում նույնպես մերժվել է նրա դիմումը, քանի որ Արգենտինայում արգելված է մահապատիժը։ Վերջին անգամ նույն խնդրանքով Պուչը դիմել է 2015 թվականի մարտի 27-ին։ Երկրի բարձրագույն դատարանը որոշումը թողել է անփոփոխ։

2016 թվականի մայիսի 10-ին, 44 տարվա ազատազրկումից հետո առաջին անգամ, Ռոբլեդոն մեկ օրով դուրս է եկել Սիեռա Չիկա բանտից։ Նա տեղափոխվել է Սան-Իսիդրո հիվանդանոց, որպեսզի անցնի բժշկական փորձաքննության՝ կապված առողջության վատթարացման հետ։ Նրան ուղեկցել են 12 ոստիկաններ։

## Կերպարը ֆիլմերում
* «Հրեշտակ» ()՝ գեղարվեստական ֆիլմ, որը նկարահանվել է 2018 թվականին արգենտինացի ռեժիսոր Լուիս Օրտեգայի կողմից։ Գլխավոր դերում հանդես է եկել Լորենցո Ֆերոն։

## Ծանոթագրություններ

## Արտաքին հղումներ
* 
* 
* peoples.ru/state/criminal/killer/robledo_puch/ — Биография Робледо Пуча
* Маньяки и серийные убийцы. Робледо Пуч
* Robledo Puch: Si quedo libre, voy a matar a Cristina Kirchner

Կատեգորիա:Արգենտինացի մարդասպաններ
Կատեգորիա:Արգենտինացի սերիական մարդասպաններ
Վերակրուս (ֆիլմ)

**Վերակրուս**, Ռոբերտ Օլդրիչի վեստերն ժանրի ֆիլմը, նկարանահանված 1984 թվականին։ Ֆիլմի  գործողությունները կատարվում են  1860-ական թվականների Ֆրանս-Մեքսիկական պատերազմի ֆոնին։ Գերի Կուպերը և Բերտ Լանկաստերը խաղում են անբարո տեսակի մարդկանց դեր, որոնց քիչ բան է հետաքրքրում, բացի սեփական շահից։ Երկրորդ պլանի դերում հանդես է եկել իսպանիացի  դերասանուհի Սառա Մոնտելը։

## Սյուժե
Ամերիկայի քաղաքացիական պատերազմի ավարտից հետո գնդապետ Տրեյնը հայտնի հարավցի հրամանատար Պիեռ Գուստավ Բորեգարի բանակից  հաջողություն փնտրելու ակնկալիքով ուղևորվում է Մեքսիկա, որտեղ նույնպես մոլեգնում էր քաղաքացիական պատերազմ։ Վետերանի ուղիները հատվում են Ջո Էրինոմի և իր փորձանք հրոսակախմբի հետ, որը սարսափ է տարածում այդ շրջապատում։ Մեքսիկայի Մաքսիմիլիան կայսրը Չապուլտեպեկ ամրոցում ընդունելության ժամանակ  Տրեյնին և Էրինին առաջարկում է կլորիկ գումարի դիմաց շրջանցել ապստամբության տարածքը և  ուղեկցել   իր սիրուհուն Վերակրուս  նավահանգիստ։ Ճանապարհի կեսից Էրին և Տրեյնը հասկանում են, որ ծածկակառքը ավելի արժեքավոր բեռ է տանում, քան ֆրանսիացի պչրուհին` աստղաբաշխական ոսկյա դրամներ, որոնք այդ ժամանակ արժեին երեք միլիոն դոլար...

## Կարծիքներ ֆիլմի մասին
Օլդրիչի ֆիմն ունեցել է վարձույթի զարմանալի հաջողություն։ Տոմսերի վաճառքը կազմել 5 մլն դոլար, սակայն Հեյսի օրենսգրքի քնադատները և կողմնակիցները անարգեցին Օլդրիչին՝ դերասանների անբարոյականության մեջ, որոնք մտածում էին միայն իրենց մասին և բազմիցս դավաճանում միմյանց։ Ցինիզմի այս խառնուրդը անհոգ հումորով և  անզուսպ պայթյուններով ճանապարհ է հարթել («Հրաշալի յոթնյակը» և «Վայրի ավազակախումբը») վեստերների նոր սերնդի համար, ներառյալ «Սպագետտի-վեսթերն» ժանրի հիմնադիր Սերջիո Լեոնեիի։

## Ծանոթագրություններ

Կատեգորիա:1950-ականների անգլերեն ֆիլմեր
Կատեգորիա:1954 ֆիլմեր
Կատեգորիա:United Artists ֆիլմեր
Կատեգորիա:Ամերիկյան վեստերն ֆիլմեր
Էռնան Սանտա Կրուս

**Էռնան Սանտա Կրուս** (, ), չիլիացի իրավաբան և դիվանագետ, որը եղել է Միավորված ազգերի կազմակերպության պատվիրակ և Մարդու իրավունքների համընդհանուր հռչակագրի առաջին խմբագիրներից մեկը

Ինչպես նշել է Սյուզան Վալցը, «... Մարդու իրավունքների համընդհանուր հռչակագրի առաջին տարբերակի խմբագրման գործում նրա քաղաքական և բովանդակային ներդրումը այնքան նշանակալից էր, որ այդ տարբերակի համահեղինակներ Ջոն Փիթերս Համֆրին ու Յոհաննես Մորսինկը հետագայում շեշտել են նրա կարևոր դերը Հռչակագիրը տասնութերորդ դարի Լուսավորության փիլիսոփայության տեսլականից հասարակական-տնտեսական իրավունքներից մեկի վերափոխելու գործում»:

Միավորված ազգերի կազմակերպության փաստաթղթերը վկայում են, որ Էռնան Սանտա Կրուսը, ի հավելումն Մարդու իրավունքների համընդհանուր հռչակագրի մշակման, խմբագրման ասպարեզում իր կատարած աշխատանքի, «եռանդուն կերպով մասնակցել է Լատինական Ամերիկայի և Կարիբյան ավազանի երկրների համար տնտեսական հանձնաժողովի ստեղծման գործընթացներին»:

Գնահատելով նրա ներդրումը վերոնշյալ հանձնաժողովի ստեղծման և Մարդու իրավունքների համընդհանուր հռչակագրի մշակման, խմբագրման բնագավառներում՝ Լատինական Ամերիկայի և Կարիբյան ավազանի երկրների համար տնտեսական հանձնաժողովի՝ Սանտյագո դե Չիլի քաղաքում տեղակայված կառույցում գտնվող գրադարանը կոչել են Էռնան Սանտա Կրուսի անունով։

## Ծանոթագրություններ

Կատեգորիա:Չիլիացի դիվանագետներ
Լեդին և Թափառականը (ֆիլմ)

**«Լեդի և թափառականը ֆիլմ»** (), ամերիկյան ֆիլմ, որը թողարկվել է 2019 թվականի նոյեմբերի 12-ին։ Նկարահանվել է 1955 թվականի համանուն մուլտֆիլմի հիման վրա և կրկնում է նրա սյուժեն։

## Սյուժե
Ֆիլմը պատմում է բարձր հասարակության ներկայացուցիչ կոկեր-սպանիելի Լեդիի և Թափառական անունով շան հանդիպման պատմությունը։ Ֆիլմում ներառված է ռեստորանում սպագետիով ընթրիքի հայտնի ռոմանտիկ տեսարանը։

## Դերերում
### Դերերը հնչյունավորել են

## Արտադրություն
### Զարգացում
Փետրվարի 8-ին հայտարարվել է, որ Walt Disney Pictures մշակում է 1955 թվականի համանուն մուլտֆիլմի ռեմեյքը։ Ֆիլմի պրեմիերան նախատեսվել է 2019 թվականի աշնանը։ 2018 թվականի մարտի 19-ին հայտարարվել է, որ ֆիլմի ռեժիսորը Չարլի Բինն է, իսկ սցենարը կգրի Էնդրյու Բույալսկին Բրիգամ Թեյլորի հետ, որը հանդես է գալիս որպես պրոդյուսերի։

### Դերասանական կազմ
2018 թվականի հուլիսին հայտարարվել է, որ Էշլի Ջենսենը, Ջասթին Թերուն և Սեմ Էլիոթը կհնչյունավորեն երեք շների։ Բացի այդ, հայտնի է դարձել, որ Քիրսի Քլեմոնսը բանակցություններ է վարել Լեդիի սեփականատեր Դարլինգի դերի կատարման համար։ 2018 թվականի օգոստոսին հայտարարվել էր, որ Թեսա Թոմփսոնը և Բենեդիկտ Վոնգն կհնչյունավորեն համապատասխանաբար Լեդիին և Բուլին, և որ Թոմաս Մաննը կկատարի Դեյմի դերը։ 2018 թվականի սեպտեմբերին հայտարարվել է, որ Իվետ Նիկոլ Բրաունը և Ադրիան Մարտինեսը կկատարեն Սառայի և  Էլիոթի դերերը։

Նկարահանումների ժամանակ օգտագործվել են իսկական շներ, որոնք մարմնավորել են ֆիլմի խորագրում հիշատակվող կերպարներին։ Նկարահանումներից մոտ երեք ամիս առաջ կենդանիներն սկսել են պատրաստվել ֆիլմի նկարահանումներին։

### Նկարահանումներ
Ֆիլմի նկարահանումներն սկսվել են 2018 թվականի սեպտեմբերին։ Ֆիլմը նկարահանվել է Ատլանտայում և Սավաննայում (Ջորջիա)։ 

### Երաժշտություն
Ֆիլմում հնչում է  «Սիամական կատուների երգի» նոր տարբերակը Ժանել Մոնեի կատարմամբ։ Երգը վերաշարադրել են Nate "Rocket" Wonder-ից Ռոման Ջանարթուրը և Մոնեն, քանի որ նախկին տարբերակը ներկայում ընկալվում է որպես ռասիստական և հարմարեցվելու է ֆիլմում հերոսների պատկերմանը։ Մոնեն կատարել է ևս երկու նոր երգ ֆիլմի համար։ 

## Թողարկում
Ֆիլմի թողարկվել է 2019 թվականի նոյեմբերի 12-ին բացառապես Disney+-ում։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Դիսնեյյան ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում 1909 թվականին
Փոքրիկ զինվորը (մուլտֆիլմ, 1947)

**«Փոքրիկ զինվորը»** (), ֆրանսիական կարճամետրաժ մուլտֆիլմ, որը նկարահանվել է 1947 թվականին ռեժիսոր Պոլ Գրիմոյի կողմից՝ Հանս Քրիստիան Անդերսենի «Անագե տոկուն զինվորիկը» հեքիաթի հիման վրա։ Վենետիկի 9-րդ կինոփառատոնում արժանացել է մրցանակի որպես լավագույն անիմացիոն ֆիլմ (1948)։

## Սյուժե
Գործողությունները տեղի են ունենում խաղալիքների խանութում։ Լարովի ակրոբատը և տիկնիկ-աղջիկը միմյանց հանդեպ համակրանք են ցուցաբերում։ Բայց ամեն ինչ կործանում է պատերազմը։ Ակրոբատը հեռանում է զինվորների հետ։ Հենց բոլորը թաքնվում են տեսադաշտից, տուփից դուրս է գալիս տրոլլը և սկսում պարել աղջկա առաջ՝ փորձելով դուր գալ նրան։ Բայց աղջիկը նույնիսկ չի նայում նրա ուղղությամբ։ Այդ ժամանակ չարագործը նրան գրկում է և սկսում է պարել նրա հետ։ Որոշ ժամանակ անց ակրոբատը վերադառնում է ավերված քաղաք՝ մի ոտքից կաղալով։ Նա բարձրանում է կոտրված ցուցափեղկ, բայց այնտեղ նրան դիմավորում է տրոլը։ Նա ակրոբատի կրծքից հանում է բանալի-սիրտը, և վերջինս ընկնում է ձյան մեջ։ Խեղճին վերցնում է Ձնեմարդը և դնում թղթե նավակի մեջ՝ թողնելով, որ նավարկի գետի հոսանքով։ Հանկարծ տիկնիկ-աղջիկը տրոլից խլում է բանալի-սիրտը և վազում փրկելու իր սիրելիին։ Աղջիկը ցատկում է մի սառցակտորից մյուսի վրա՝ մոտենալով ակրոբատին։ Զուգահեռաբար ափի երկայնքով վազում է տրոլը։ Նրան հաջողվում է ձնագնդով խփել նավակին, բայց տիկնիկ-աղջիկը հասցնում է դուրս քաշել ակրոբատին և լարել նրան բանալու օգնությամբ։ Տրոլն ընկնում է ծուղակը, և ագռավները հավաքվում են նրա շուրջը։ Ուրախ ակրոբատը և տիկնիկ-աղջիկը լողում են սառցակտորի վրա։

## Ծանոթագրություններ

## Արտաքին հղումներ և գրականություն
* 
* 
* 
* 
* 
* 
* 
* 

Կատեգորիա:1947 մուլտֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Մուլտֆիլմեր այբբենական կարգով
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆանտաստիկ ֆիլմեր
Ռոսալիա (երգչուհի)

**Ռոսալիա Վիլա Տոբելյա** (), իսպանացի երգչուհի և երգերի հեղինակ, ով առավել հայտնի է որպես **Ռոսալիա** ()։

## Կենսագրություն
Ռոսալիա Վիլա Տոբելյան ծնվել է Սան Էստեբան դե Սասրովիրասում։ Նա սկսել է երաժշտությամբ հետաքրքրվել 7 տարեկանում և 13 տարեկանում ընդունվել է Կատալոնիայի երաժշտական ավագ դպրոց։

Ռոսալիան ներկայացրել է իր առաջին «Los ángeles» ալբոմը 2017 թվականին, որը ձայնագրված էր երաժիշտ Ռաուլ Ռեֆրիի հետ։ Ալբոմը լավ է ընդունվել քննադատների կողմից, և Ռոսալիան առաջադրվել է Լատինական Գրեմմիին լավագույն նոր արտիստ անվանակարգում։ Նույն թվականի նոյեմբերին նա թողարկել է «Aunque es de noche» ձայնագրումը, որը Էնրիկե Մորենտեի երգի մի տարբերակն էր։

2018 թվականին թողարկվել է նրա երկրորդ՝ «El mal querer» ալբոմը, որի պրոդյուսերը նաև Էլ Գինչոն էր։ Ալբոմի թեման և կառուցվածքը ոգեշնչվել է 13-րդ դարի «Ֆլամենկա» նովելից։ «Malamente» սինգլը առաջադրվել է Լատինական Գրեմմիի 5 անվանակարգերում և ստացել մրցանակներ դրանցից երկուսում։

Երգչուհուն համաշխարհային նոր ճանաչում են բերում իր համագործակցությունները լատինական և ամերիկյան մի շարք երաժիշտների հետ։ 2019 թվականին նա հրապարակում է «Con Altura» սինգլը Էլ Գինչոյի և կոլոմբիացի երգիչ, ռեփեր Ջեյ Բալվինի հետ։ Հաջորդ տարի թողարկվում է Ռոսալիայի «TKN» երգը ամերիկացի ռեփեր Թրևիս Սքոթի հետ։

2019 թվականին նա աննշան դեր է կատարել Պեդրո Ալմոդովարի «Ցավ և փառք» ֆիլմում։ Նույն թվականի փետրվարին նա ելույթ է ունեցել «Գոյա» մրցանակաբաշխության ժամանակ։

Երգչուհու երրորդ ալբոմը՝ «Motomami»-ն թողարկվել է 2022 թվականի մարտի 18-ին։ Ալբոմի թողարկումից մեկ օր առաջ երգչուհին ՏիկՏոկ հարթակում ուղիղ հեռարձակմամբ ներկայացնում է սկավառակի սեղմ տարբերակը։ Երրորդ ալբոմն նախորդ երկուսի համեմատ ավելի շատ ժանրեր է իր մեջ ընդգրկում, ֆլամենկոյից մինչև ռեգետոն, ուրբան երաժշտությունից մինչև բաչատա։ Այս ալբոմի վրա Ռոսալիան աշխատել է Էլ Գինչոյի, ամերիկացի հայտնի երաժիշտ և երգահաններ Ֆարել Վիլյամսի, Ֆրենկ Օուշենի և այլոց հետ։ Իսպանացի երգչուհին առաջադրված էր 2022 թվականի Լատինական Գրեմմիի 9 անվանակարգերում, այդ թվում տարվա երգ, տարվա ձայանգրություն և տարվա ալբոմ։ «Motomami» ալբոմը հաղթում է  Տարվա Ալբոմ և այլ չորս անվանակարգերում։ Այսպիսով Ռոսալիան դառնում է առաջին երգչուհին, որ երկու անգամ արժանանում է մրցանակաբաշխության Տարվա Ալբոմ անվանակարգին։

## Սկավառակագրություն
* Los Ángeles (2017)
* El Mal Querer (2018)
* MoToMaMi (2022)
* Lux (2025)

## Ֆիլմագրություն
* «Ցավ և փառք» (2019)

## Շրջագայություններ
### Հեդլայն
* Los Ángeles շրջագայություն (2017-2018)
* El Mal Querer շրջագայություն (2019)
* Motomami շրջագայություն (2022)

### Որպես աջակցություն
* El Mal Querer Live (2018)

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Իսպանացի արտիստներ
Կատեգորիա:Իսպանացի դաշնակահարներ
Կատեգորիա:Իսպանացի դերասանուհիներ
Կատեգորիա:Իսպանացի երաժիշտներ
Կատեգորիա:Իսպանացի երգչուհիներ
Կատեգորիա:Իսպանացի կիթառահարներ
Կատեգորիա:Իսպանացի կինոդերասանուհիներ
Կատեգորիա:Իսպանացի կոմպոզիտորներ
Կատեգորիա:ԼԳԲՏ իրավունքների ակտիվիստներ
Կատեգորիա:Կատալոնացի դերասանուհիներ
Կատեգորիա:Ֆեմինիստ արվեստագետներ
Կրկնազոլ քարադր

**Կրկնազոլ քարադր** () քարադրների ընտանիքին պատկանող նուրբ թռչուն։

## Նկարագրություն
Նրանց մարմնի երկարությունը հասնում է մինչև 18-21 սմ-ի։ Քաշը մոտ 70 գրամ։ Հասուն թռչունների մեջքը զուգավորման շրջանում սպիտակ է և մուգ մոխրագույն-շագանակագույն շերտով, հստակ նկատելի շագանակագույն կրծքով, ինչպես նաև պարանոցի տակ գտնվող բարակ սև շերտով։ Փոքր թռչուններին պակասում են այդ շերտերը, և հաճախ մարմնի վերին մասը ունի շագանակագույն բծեր և ավելի քիչ սպիտակ մասեր։

## Տարածվածություն
Այս տեսակը տարածված է  Նոր Զելանդիայի հարավային կղզում և հյուսիսում ՝ հազվադեպ։ Նրանց մի մասը  չվող թռչուններ են, բնադրում են Նոր Զելանդիայում և Չաթամի կղզեխմբում, իսկ ձմռանը Ավստրալիայում, Նոր Կալեդոնիայում, Վանուատուում և Ֆիջիում, նրանցից հազվադեպները մնում են Նոր Զելանդիայում։ Օքլանդյան կղզիների այդ թռչունների ենթաբազմությունը կարգավորվում է, իսկ որոշ թռչուններ իրենց տարածքներից տեղափոխվում են ափ։ Նրանց տեսակները  ապրում են լողափերում, մարգագետիններում և բաց լանդշաֆտներում։

## Բուծում
Բնադրում են  օգոստոսից դեկտեմբեր ընկած ժամանակահատվածում, բնում սովորաբար լինում է 2-ից 4 ձու։ Այսպիսով, դրանք բնադրում են են գետերի և մանրախիճ քարերի մեջ, որոնք կազմում են շատ պարզ բնի հիմնական մասը։ Մինչ ձագերի դուրս գալը տևում է 25 օր։ Մայրը թողնում է բույնը ծնվելուց 26 օր անց։

## Ենթատեսակներ
Հայտնի է երկու ենթատեսակ  Նոր Զելանդիայում և Չաթամի կղզեխմբի՝ Charadrius bicinctus bicinctus, և Օքլանդիայի կղզիներում՝ Charadrius bicinctus exilis:

## Պատկերասրահ

Պատկեր:Charadrius bicinctus breeding - Ralphs Bay.jpg
Պատկեր:Charadrius bicinctus 2 - Boat Harbour.jpg
Պատկեր:Charadrius bicinctus LC0288.jpg
Պատկեր:Charadrius bicinctus (AM LB1139) (cropped).jpg
Պատկեր:Charadrius bicinctus LC0288 (cropped).jpg
Պատկեր:Charadrius bicinctus 1897 original description.jpg
Պատկեր:Charadrius bicinctus.jpg
Պատկեր:Charadrius bicinctus - Ralphs Bay.jpg
Պատկեր:Charadrius bicinctus (AM LB13833-3).jpg
Պատկեր:Charadrius bicinctus (AM LB13833-1).jpg
Պատկեր:Charadrius bicinctus (AM LB2796-4).jpg
Պատկեր:Charadrius bicinctus (AM LB4383-1).jpg


## Ծանոթագրություններ

## Գրականություն

* Stephen Marchant (Hrsg.), P. J. Higgins (Hrsg.) *Handbook of Australian, New Zealand and Antarctic Birds: Volume 2: Raptors to Lapwings*. Oxford University Press 1994. ISBN 978-0-19-553069-8

## Արտաքին հղումներ
* Double-banded Plover 

Կատեգորիա:Քարադրանմաններ
Կատեգորիա:Ավսրալիայի թռչուններ
Կատեգորիա:Ավսրալիայի կենդանիներ
Կատեգորիա:Թռչուններ այբբենական կարգով
Վարսակի փաթիլներ

thumb|280px
**Վարսակի փաթիլներ**, հատուկ սարքավորման օգնությամբ ջարդուտրոր արած վարսակաձավար, որը ստանում է մատնեքավոր կամ հարթ տեսք։ Օգտագործվում է արագ վարսակաձավարի շիլա պատրաստելու կամ որպես ուրիշ նախաճաշերի հիմք օգտագործելու համար՝ օրինակ գրանոլայի և մյուսլիի։

## Արտադրության տեխնոլոգիա
Փաթիլներ ստանալու համար վարսակի հատիկները չորացնում են, մաքրում մղիկից, կոկում և շոգեհարում։ Շոգի գործողության տակ հատիկները ավելի փափուկ են դառնում, ինչը նկատելիորեն կրճատում է նրանց օգտագործման ժամկետը։ Այդ նույն նպատակին է ծառայում նաև սահահարթումը, որը խոշորացնում է մթերքի մակերեսը։ Եզրափակիչ փուլում փաթիլները ենթարկվում են ջերմական մշակման (թեթև շիկացման)։

## Տեսակներ
Հումքի որակին և մշակման եղանակին նայած, վարսակի փաթիլները թողարկվում են երեք տեսակով՝ «Հերկուլես», ծաղկաթերթային և «Էքստրա»։ «Հերկուլես» և ծաղկաթերթայինները պատրաստում են բարձրորակ վարսակաձավարից։

«Էքստրան» պատրաստում են առաջին կարգի վարսակից։ «Էքստրա» փաթիլների չափերը բաժանվում են երեք համարների։

# Ողջ հատիկներից փաթիլներ։
# Կտրատած հատիկներից մանր փաթիլներ։
# Կտրատած հատիկներից արագ պատրաստվող փաթիլներ։

Արագ պատրաստվող փաթիլները ամենաբարակն են բոլորից։ Որպես կանոն, ինչքան քիչ ժամանակ է պահանջվում փաթիլների պատրաստման համար, այդքան շատ գործողություններ են եղել նրանց արտադրության համար․ կրկնակի շոգեհարումներ, սահահարթում և այլն։ Դիետաբանները խորհուրդ են տալիս օգտագործել այն փաթիլները, որոնք եփել են պահանջում, քանի որ դրանք ավելի են մոտ անապակ հատիկներին և տալիս են ավելի երկար կշտության ցգացում։

## Ծանոթագրություններ

Կատեգորիա:Բուսակերական խոհանոց
Sunflower (երգ, Post Malone և Swae Lee)

**«Sunflower»** (*Արևածաղիկ*, նաև *Sunflower (Spider-Man: Into the Spider-Verse)*), ամերիկացի հիփ-հոփ կատարողներ Post Malone-ի և Swae Lee-ի երգը, որ թողարկվել է 2018 թվականի հոկտեմբերի 18-ին և ընդգրկվել *«Սարդ-մարդը։ Տիեզերքների միջով»* (2018) անիմացիոն ֆիլմի սաունդթրեքում։ Սինգլը դարձել է Malone-ի հինգերորդ երգը, որ ընդգրկվել է ամերիկյան ''Billboard'' Hot 100 հիթ-շքերթի լավագույն տասնյակում, իսկ 2019 թվականի հունվարին առաջին հորիզոնականը գրավելուց հետո՝ նրա երրորդ չարթփոփերը։

## Պատմություն
Երաժշտական տեսահոլովակը թողարկվել է 2018 թվականի հոկտեմբերի 18-ին՝ սինգլի հետ միաժամանակ։ Տեսահոլովակը ներառում է կադրեր ֆիլմից։

## Արձագանքներ
Երգն ընդհանուր առմամբ արժանացել է դրական գնահատականների երաժշտական քննադատների ու փորձագետների կողմից, ինչպիսիք են՝ *Billboard* («երազային բալլադ»), *Spin* («հուզիչ ձայնագրություն», որը «դուր կգա ավելի մեղեդային երգերի երկրպագուներին, որ նախկինում ստեղծել են Post-ը և Swae Lee-ն»), *[[Rolling Stone]]*։

## Կոմերցիոն հաջողություն
«Sunflower» երգն ամերիկյան ''Billboard'' Hot 100 հիթ-շքերթում նորամուտը կատարել է իններորդ հորիզոնականում, իսկ երեք շաբաթ անց զբաղեցրել է առաջին հորիզոնականը (2019 թվականի հունվարի 19-ից սկսած շաբաթում)։ Սինգլը դարձել է Malone-ի հինգերորդ երգը, որ ընդգրկվել է Hot 100 հիթ-շքերթի լավագույն տասնյակում։ «Sunflower»-ը առաջին երգն է սաունդթրեքից, որ զբաղեցրել է հիթ-շքերթի առաջին հորիզոնականը  «Can't Stop the Feeling!» (Ջասթին Թիմբերլեյք, *[[:en:Trolls (soundtrack)|Trolls]]* սաունդթրեքից, 2016) երգից հետո։ Դրանից բացի, «Sunflower»-ը առաջին չարթփոփերն է Սարդ-մարդու մասին *[[Spider-Man]]* ֆրանշիզի  սաունդթրեքից, որին հաջողվել է գլխավորել հիթ-շքերթը։ Դրանից առաջ լավագույն ձեռքբերումը եղել է 2002 թվականին «Hero» երգի (Չեդ Կրյուգեր, Josey Scott-ի մասնակցությամբ, *[[:en:Music from and Inspired by Spider-Man|Music from and Inspired by Spider-Man]]*-ի սաունդթրեքից) զբաղեցրած երրորդ հորիզոնականը։ «Sunflower» երգը նաև դարձել է Hot 100 առաջին սինգլ-չարթփոփերը, որն ստեղծել են երկու տղամարդիկ (առանց երրորդ մասնակցի) Ջորջ Մայքլի և Էլթոն Ջոնի «Don’t Let the Sun Go Down on Me» (1992) հիթից հետո։

## Հիթ-շքերթ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:Billboard Hot 100 գլխավորած սինգլներ
Կատեգորիա:Post Malone-ի երգեր
Կատեգորիա:Երաժշտական մեմեր
Կատեգորիա:Զուգերգեր
Կատեգորիա:Փոփ երգեր
Արցախի անձնագիր

thumb|Արցախի անձնագիր

**Արցախի անձնագիր**, պաշտոնական փաստաթուղթ, որը տրամադրվում է Արցախի Հանրապետության քաղաքացիներին՝ ճանապարհորդելու երկրի պետական սահմաններից դուրս։ Փաստաթուղթը տրամադրվում է նաև անձի նույնականացումն իրականացնելու համար։ Արցախի Հանրապետության անձնագրերը տրամադրվում են Սահմանադրության 2006 թվականին ընդունված փոփոխության հիման վրա։

## Ֆիզիկական նկարագիր
Արցախի սովորական անձնագիրը մուգ կարմիր գույնի է, որի վրա ոսկեգույնով պատկերված է Արցախի զինանշանը։ Վերջինս գտնվում է կազմի կենտրոնական հատվածում։ Իր արտաքին տեսքով անձնագիրը նման է Հայաստանի Հանրապետության անձնագրին։ Անձնագրի կազմի վրա, ոսկեգույն տառերով, հայերենով և անգլերենով գրված է «*Արցախի Հանրապետություն*» և «*Անձնագիր*» բառերը։ Անձնագիրը տրման պահից վավերական է 10 տարի ժամկետով։ Անձնագրի բովանդակությունը հասանելի է հայերենով և անգլերենով։

## Ճանապարհորդություն և ճանաչում
Արցախի չճանաչված լինելու պատճառով անձնագիրը չի ընդունվում միջազգային հանրության կողմից և օգտագործվում է միայն Արցախի սահմանների ներսում և հետխորհրդային երեք մասամբ ճանաչված երկրներում՝ Աբխազիայում, Հարավային Օսիայում և Մերձդնեստրի Մոլդովական Հանրապետությունում՝ որպես Չճանաչվածա անկախ պետությունների համագործակցության անդամ երկրներ։ Համագործակցության անդամ պետություններն սահմանել են վիզայի ազատականացման ռեժիմ անդամ չճանաչված երկրների համար։ Ի հավելումն, Արցախի Հանրապետության քաղաքացիները, առանց վիզայի, կարող են ճանապարհորդել Հայաստան։

Արցախում օրինական է երկքաղաքացիությունը, որի պատճառով Արցախի քաղաքացիները օտարերկրյա պետություններ մեկնում են Հայաստանի անձնագրերով։ Արցախի Հանրապետության քաղաքացիները նաև Հայաստանի քաղաքացիներ են։ 2012 թվականին բազմաթիվ սիրիահայերի տրամադրվել է Արցախի Հանրապետության անձնագիր։

## Տես նաև
*Հայկական անձնագիր
*Արցախի Հանրապետության վիզային քաղաքականություն
*Արցախի արտաքին քաղաքականություն
*Արցախի քաղաքական կարգավիճակ

## Ծանոթագրություններ

Կատեգորիա:Արցախի Հանրապետության քաղաքականություն
Կատեգորիա:Անձնագրեր ըստ երկրի